Lav et referat af nedenstående tekst:

Tekst:
En 45-årig mand står tirsdag op til en gevaldig hovedpine. Bogstavelig talt. Han har nemlig tilbragt natten i detentionen hos politiet og står til en afhøring og en sigtelse for hærværk, efter han natten til tirsdag blev samlet op af en patrulje ved rådhuset i Frederikshavn. Her gik han temmelig beruset og knuste ruder på rådhuset - syv styk i alt - med en sten. Og det er ikke første gang, Nordjyllands Politi har taget den 45-årige i netop dén slags. - Han har gjort det før mod kommunale bygninger i både Sæby og Frederikshavn. Så det lader til, at han har en tvist af en slags med Frederikshavn Kommune, men jeg ved ikke, hvad den består i, siger vagtchef ved Nordjyllands Politi, Henrik Beck. Manden bliver efter alt at dømme løsladt, når han er blevet så ædru, at han kan afhøres. - Men han bliver sigtet for hærværk, siger Henrik Beck.

Referat:
En 45-årig mand fra Frederikshavn er anholdt for hærværk efter at have knust syv ruder på Frederikshavn Rådhus.